Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak Europako Next Generation funtsen kudeaketaren arloko politikari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko urriaren 24an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduaren 184. artikuluan xedatutakoaren babesean, honako interpelazio hau aurkezten dio Nafarroako Gobernuari, Next Generation funts europarren kudeaketa-politikari buruzkoa, Osoko Bilkuran eztabaidatzeko.

Zioen azalpena

Duela bi urte baino gehiago iragarri zen Next Generation funts europarrak iritsiko zirela, eta pandemiaren etorrerarekin sortutako arazo guztien irtenbidetzat aurkeztu ziren. Alabaina, funtsak ez dira espero bezain bizkor iritsi, eta haien kudeaketa eta gauzatzea ere ez da esperotakoa izaten ari. Halatan, interesgarria da jakitea zer neurri abiaraziko dituen Gobernuak gai horren inguruko gaurko egoera aztertzeko eta identifikatzeko, eta hura hobetuko duten ekintzak planteatzeko.

Iruñean, 2022ko urriaren 18an

Foru parlamentaria: Ángel Ansa Echegaray